Alsóregmec - Térkép Szálláshelyek
Alsóregmec életében ez az év eseménye, s 2015-ben már kilencedik alkalommal örülhetnek a kulináris élvezetek kedvelõi az alsóregmeci Sztrapacska Fesztiválnak. Hasonló gasztrokulturális rendezvény a Nógrád megyei Vanyarcon tartott Haluska fesztivál. De a haluska nem egyenlõ a sztrapacskával. A haluskát, vagy ismertebb nevén galuskát (ami olyan, mint a nokedli) a szlovák konyha juhtúrósan, tejfölösen, szalonnával eszi. Ezzel szemben a sztrapacskát savanyú káposztával és hússal tálalják. A lényeg a hozzáadott burgonyában rejlik. Amiben van, az sztrapacska, amiben nincs, az haluska. Az étel neve a szlovák strapaty szóból származik, ami borzast, kócost jelent. A sztrapacska fõzés mellett egyéb kultúrális és sportrendezvények várják az érdeklõdõket.